
న్యూఢిల్లీ : రక్షణ నిపుణులు చైనాపై తీవ్రంగా మండిపడ్డారు. ఆ దేశం ఐక్యరాజ్య సమితి భద్రతా మండలిలో తనకుగల వీటో అధికారాన్ని దుర్వినియోగపరుస్తోందని దుయ్యబట్టారు. పాకిస్థాన్ కేంద్రంగా పని చేస్తున్న ఉగ్రవాద సంస్థ జైషే మహ్మద్ చీఫ్ మసూద్ అజహర్ను అంతర్జాతీయ ఉగ్రవాదిగా ప్రకటించాలని భారతదేశం చేస్తున్న విజ్ఞప్తులను అడ్డుకుంటూండటాన్ని తప్పుబట్టారు.డిఫెన్స్ ఎక్స్పర్ట్ పీ కే సెహగల్ మాట్లాడుతూ చైనా చర్యలు ఆ దేశంతో భారతదేశానికిగల సంబంధాలను బలహీనపరుస్తాయని హెచ్చరించారు. చైనా వైఖరి గతం కన్నా భిన్నంగా లేదని తేటతెల్లమైందన్నారు. దీనివల్ల భారత్-చైనా సంబంధాలు బలహీనపడతాయన్నారు. పాకిస్థాన్ను చైనా ఎప్పుడూ భంగపరచదని, భారతదేశానికి మద్దతిస్తున్న ఇతర దేశాల అభిప్రాయాలను చైనా ఉపేక్షిస్తోందని, తన వీటో అధికారాన్ని దుర్వినియోగపరుస్తోందని చెప్పారు. రక్షణ రంగానికి చెందిన మరో నిపుణుడు రాహుల్ జలాలి మాట్లాడుతూ ఉగ్రవాదంపై చైనా ద్వంద్వ ప్రమాణాలను పాటిస్తోందని ఆరోపించారు. మసూద్ అజహర్ను అంతర్జాతీయ ఉగ్రవాదిగా ప్రకటించాలని ప్రతిపాదిస్తూ ఐక్యరాజ్య సమితి భద్రతా మండలిలో అమెరికా, ఫ్రాన్స్, బ్రిటన్ గురువారం ప్రవేశపెట్టిన తీర్మానంపై చైనా వీటో అధికారాన్ని ప్రయోగించింది.

newdhilly : rakshana nipunulu chainapai teevramgaa mandipaddaaru. aa desham aikyarajya samiti bhadrata mandalilo tanakugala veeto adhikaaraanni durviniyogaparustonam duyyabattaaru. pakisthan kendramgaa pani chestunna ugravaada samstha jaishe mahmad cheef masud ajaharnu antarjaatiiya ugravaadigaa prakatinchaalani bharatadesam chestunna vignaptulanu addukuntuundataanni tappubattaaru.defens expert pee kee sehagal maatlaadutuu chaina charyalu aa deshamtho bhaaratadesaanikigala sambandhaalanu balaheenaparustaayani heccharinchaaru. chaina vaikhari gatam kanna bhinnamgaa ledani tetatellamaindannaru. deenivalla bharat-chaina sambandhaalu balaheenapadataayannaaru. paakisthaannu chaina eppuduu bhangaparachadani, bhaaratadesaaniki maddatistunna itara deshaala abhipraayaalanu chaina upekshistondani, tana veeto adhikaaraanni durviniyogaparustonam cheppaaru. rakshana rangaaniki chendina maro nipunudu rahul jalali maatlaadutuu ugravaadampai chaina dwandva pramaanaalanu paatistondani aaropinchaaru. masud ajaharnu antarjaatiiya ugravaadigaa prakatinchaalani pratipaadistuu aikyarajya samiti bhadrata mandalilo america, frans, briton guruvaram pravesapettina teermaanampai chaina veeto adhikaaraanni prayoginchindi.